**PROGRAM ODPRAVE POSLEDIC NEPOSREDNE ŠKODE NA STVAREH ZARADI POPLAV 4. AVGUSTA 2023 NA PODROČJU JAVNIH SOCIALNOVARSTVENIH ZAVODOV –SPREMEMBA ŠT. 2**

VSEBINA:

**1. Uvod**

**2. Opis dosedanjih aktivnosti**

2.1 Ocena škode

**3. Program odprave posledic nesreče**

3.1 Vrsta in predvideno število objektov, ki jih je potrebno obnoviti,

3.2 Predlog ukrepov pri odpravi posledic nesreče

3.3 Ocena višina sredstev po posameznih ukrepih za odpravo posledic naravne

 nesreče na objektih na področju javnih socialnovarstvenih zavodov

3.4 Poraba sredstev v posameznih proračunskih letih

3.5 Nosilci izvedbe posameznih ukrepov odprave posledic iz programa

1. **Uvod**

Ministrstvo za solidarno prihodnost je pripravilo Program odprave posledic neposredne škode na stvareh zaradi poplav 4. avgusta 2023 nesreč na področju socialnovarstvenih zavodov, ki ga je potrdila Vlada Republike Slovenije s sklepom št. 35400-1/2024/3 z dne 18. 1. 2024 in Spremembo programa št. 1 odprave posledic neposredne škode na stvareh zaradi poplav 4. avgusta 2023 na področju javnih socialnovarstvenih zavodov, ki ga je potrdila Vlada Republike Slovenije s sklepom št. 35400-1/2024/5 z dne 19. 9. 2024 in s sklepom št. 35400-1/2024/9 z dne 24. 10. 2024 (v nadaljevanju: Program).

Ocena potrebnih finančnih sredstev za odpravo posledic naravne nesreče v Programu je temeljila na ocenjeni škodi občinskih komisij, ki je bila vnesena v sistema Ajda. Celovitih projektantskih ocen odprave nastale škode, v času priprave in sprejema Programa, upravičenci še niso imeli izvedenih projektantskih ocen za odpravo posledic nastale škode, prav tako niso bili pripravljeni in sprejeti investicijski dokumenti, zato je Ministrstvo za solidarno prihodnost pripravilo Spremembo programa št. 1 odprave posledic neposredne škode na stvareh zaradi poplav 4. avgusta 2023 na področju javnih socialnovarstvenih zavodov. Za izvedbo spremembe Programa št. 1 odprave posledic neposredne škode na stvareh zaradi poplav 4. avgusta 2023, je Vlada Republike Slovenije zagotovila sredstva v višini 2.165.383,31 evra iz sredstev splošne proračunske rezervacije v letu 2024. Od tega zneska je Ministrstvo za solidarno prihodnost poročalo o realizaciji za leto 2024, na podlagi 129. člena ZORZFS, v višini 1.138.243,30 evrov.

Posamezni upravičenci so nastalo škodo, sanirali iz lastnih sredstev ter iz sredstev integralnega Proračuna Republike Slovenije že v letu 2023. Upravičenci so s sanacijo škode nadaljevali v letu 2024 na podlagi potrjene Spremembe programa št. 1 odprave posledic neposredne škode na stvareh zaradi poplav 4. avgusta 2023 na področju javnih socialnovarstvenih zavodov.

Pri upravičencu Centru za usposabljanje, delo in varstvo Črna na Koroškem je prišlo pri izvajanju sanacije do zamika dinamike zaradi dolgotrajnih postopkov pri pripravi in sprejemanju Spremembe programa št. 1 odprave posledic neposredne škode na stvareh zaradi poplav 4. avgusta 2023 na področju javnih socialnovarstvenih zavodov, ki je bil potrjen dne 24. 10. 2024, zaradi tega se obnova izvaja tudi v letu 2025. Realizacija v letu 2024 je izvedena v višini 1.037.423,70 evrov. V letu 2025 upravičenec za dokončanje sanacije potrebuje sredstva v višini 120.475,00 evra.

Pri upravičencu Domu Dr. Janka Benedika Jesenice se je v letu 2024 pripravljala investicijska dokumentacije, izdelala geološka raziskava terena in projektna dokumentacija. Državna tehnična pisarna je pripravila Poročilo o geološko-geotehničnem ogledu razmer na pobočju Dr. Franceta Bergelja, dne 23. 11. 2024. Zaradi priprave podrobnejše dokumentacije je prišlo do spremembe projektantske ocene sanacije zemeljskega plazu/podora in časovne dinamike za izvedbe sanacije ter utrditve terena nad objektom javnega zavoda.

Pri pripravi dokumentacije se je izkazalo, da bo za sanacijo zemeljskega plazu/podora potrebno predhodno izvesti dostop do mesta podora in dodatno ojačati teren nad samim podorom.

Sanacija se bo izvajala v letu 2025 in 2026 za kar upravičenec potrebuje sredstva v višini 1.052.599, 00 evrov.

Zaradi zgoraj navedenega bo Ministrstvo za solidarno prihodnost Vladi Republike Slovenije predložilo spremembo Programa št. 2.

1. **Opis dosedanjih aktivnosti**
	1. ***Sprememba ocene sredstev potrebnih za odpravo nastale škode***

Peti odstavek točke 2.1 Progama se spremeni tako, da se glasi:

»Posamezni upravičenci so pripravili projektantsko oceno potrebnih sredstev za odpravo posledic neposredne škode na stvareh in jih obravnava ta Program. Višina škode za upravičenca Koroški doma starostnikov in Center za usposabljanje, delo in varstvo Črna na Koroškem je razvidna iz Preglednice št. 1 - OBJEKTI.«

1. ***Program odprave posledic nesreče***

**3.1 *Vrsta in predvideno število stvari/objektov, ki jih je potrebno obnoviti***

Glede na navedeno bo spremembo Programa št. 2. v obravnavo predložilo Ministrstvo za solidarno prihodnost, kot pristojni državni organ, ki je zadolžen za vzdrževanje objektov v državni lasti, v kateri se izvaja institucionalno varstvo ter varstvo, vodenje in delo pod posebnimi pogoji in drugi socialnovarstveni programi.

Preglednica št. 1 se spremeni tako, da se glasi:

|  |  |  |  |  |
| --- | --- | --- | --- | --- |
| **JAVNI ZAVOD** | **VRSTA IN NASLOV NEPREMIČNINE** | **OBČINA** | **KATASTRSKA OZNAKA NEPREMIČINE** | **OCENA SREDSTEV ZA OBNOVO PO ŠKODNEM DOGODKU** |
| **Koroški dom starostnikov** | Javornik 11, 2390 Ravne na Koroškem-bivalna enota, kulturni spomenik (dvorec Javornik) | RAVNE NA KOROŠKEM | katastrska občina 882 Ravne parcela 110/4 | 100.819,60 EUR z vključenim DDVSanacija škode na objektu po izdelanem sanacijskem elaboratu in investicijski dokumentaciji |
| **Center za usposabljanje, delo in varstvo Črna na Koroškem** | Center 155, 2393 Črna na Koroškem- bivalna enota, delavnica | ČRNA NA KOROŠKEM | Katastrska občina 906 Črna parcela 119/3 stavba 267 | Vrednost sanacije**1.157.895,73 EUR z vključenim DDV.**Sanacija škode na objektu po izdelanem sanacijskem elaboratu in investicijski dokumentaciji |

**Peti odstavek točke 3.1 Programa se spremeni tako, da se glasi:**

»Ocena potrebnih sredstev za obnovo po škodnem dogodku iz Preglednice št. 1 tako skupaj znaša **1.258.715,33 evrov**.«

Preglednica št. 2 se spremeni tako, da se glasi:

»Preglednica št. 2 - ZEMLJIŠČA

|  |  |  |  |  |
| --- | --- | --- | --- | --- |
| **JAVNI ZAVOD** | **VRSTA IN NASLOV NEPREMIČNINE** | **OBČINA** | **KATASTRSKA OZNAKA NEPREMIČINE** | **OCENA SREDSTEV ZA OBNOVO PO ŠKODNEM DOGODKU** |
| **Dom Dr. Franceta Bergelja** **Jesenice** | Ulica Staneta Bokala 4, 4270 Jesenice – zemljišče nad objektom | JESENICE | parc. št. 168/1 IN 169 k. o. 2175 Jesenice | Predračunska vrednost sanacije**1.052.599,07** EUR z vključenim DDV |

«

**Sedmi odstavek točke 3.1 Programa se spremeni tako, da se glasi:**

»Ocena potrebnih sredstev za obnovo po škodnem dogodku iz Preglednice št. 2 tako skupaj znaša **1. 052.599,00 EUR.«**

**Doda se osmi odstavek točke 3.1:**

»Pregled objektov, zemljišč in sredstev potrebnih za sanacijo v EUR po letih:

|  |  |  |  |  |
| --- | --- | --- | --- | --- |
| **JAVNI ZAVOD** | **2024** | **2025** | **2026** | **Skupaj** |
| **Koroški dom starostnikov** | 100.819,60 | / | / | 100.819,60 |
| **Center za usposabljanje, delo in varstvo Črna na Koroškem** | 1.037.423,70 | 120.475,03 | / | 1.157.898,73 |
| **Dom Dr. Franceta Bergelja** **Jesenice** | / | 665.677,60 | 386.921,47 | 1.052.599,07 |

»

* 1. ***Predlog ukrepov pri odpravi posledic nesreče***

***Drugi odstavek točke 3.2 se spremeni tako, da se glasi:***

*Ministrstvo za solidarno prihodnost bo izvedlo financiranje izvajanja Programa v letih 2024, 2025 in 2026.*

***Točka 3. 3 Programa se spremeni tako, da se glasi:***

*»****3.3 Ocena višine sredstev po posameznih ukrepih odprave posledic naravne nesreče***

Program vsebuje ocenjeno višino potrebnih sredstev državnega proračuna za Ministrstvo za solidarno prihodnost po ukrepih.

V preglednici 3 je podan pregled potrebnih sredstev po ukrepih.

Preglednica 3: Pregled potrebnih sredstev po ukrepih

|  |  |
| --- | --- |
| Ministrstvo za solidarno prihodnost (ukrep) | Predlog višine dodelitve državnih sredstev (v evrih) |
| Sanacija škode na objektih | 1.258.715,33 |
| Sanacija zemljišča in izvedba geotehničnih del |  1.052.599,07 |
| **SKUPAJ** |  **2.311.314,40** |

»

Sanacija škode na objektih je bila v letu 2024 realizirana v višini 1.138.243,30 evrov in sicer;

* upravičenec Koroški dom starostnikov je izvedel sanacijo dvorca Javornik v višini 100.819,60 evrov,
* upravičenec CUDV Črna na Koroškem je izvedel sanacijo objekta VDC Kovač. V letu 2024 je priglasil in posredoval zahtevke za izvedena dela v višini 1.037.423,70 evra.

Za dokončanje obnove objekta VDC Kovač, upravičenec CUDV Črna potrebuje preostanek sredstev v letu 2025 v višini 120.472,03 evrov.

Za sanacijo zemeljskega plazu /podora upravičenec Dom Dr. Janka Benedika Jesenice potrebuje v letu 2025 in 2026 sredstva v skupni višini 1.052.599,07 evrov z vključenim DDV.

Dinamika porabe sredstev za sanacijo zemeljskega plazu/podora se načrtuje:

* v letu 2025 v višini 665.677,60 evrov
* v letu 2026 v višini 386.921,47 evrov, vse z vključenim DDV.

Glede na trenutno veljavni Program odprave posledic neposredne na stvareh zaradi poplav 4. avgusta 2023 nesreč na področju socialnovarstvenih zavodov, ki ga je potrdila Vlada Republike Slovenije s sklepom št. 35400-1/2024/3 z dne 18. 1. 2024 in Spremembo programa št. 1 odprave posledic neposredne škode na stvareh zaradi poplav 4. avgusta 2023 na področju javnih socialnovarstvenih zavodov, ki ga je potrdila Vlada Republike Slovenije s sklepom št. 35400-1/2024/5 z dne 19. 9. 2024 in s sklepom št. 35400-1/2024/9 z dne 24. 10. 2024 je od potrjenih 2.165.383,31 evrov, v letu 2024 porabljeno 1.138.243,30 evrov. Za realizacijo dokončanja obnove VDC Kovač in sanacijo plazu nad Domom Dr. Janeza Bergelja je nujno zagotoviti sredstva v višini 1.173.071,10 evrov (120.472,03 +1.052.599,07).

Za izvedbo obnove na podlagi Spremembe Programa št. 2, je potrebno zagotoviti dodatnih 145.931,09 evrov iz sredstev Proračuna RS.

**Točka 3.4 Program se spremeni tako, da se glasi:**

»**3.4 Poraba sredstev v posameznih proračunskih letih**

Za izvedbo ukrepov iz 3.3 točke tega Programa za obnovo stvari v državni lasti se zagotovijo sredstva v državnem proračunu **v višini 2.311.314,40 EUR.**«